مارگوٹ روبی

مارگوٹ ایلیز روبی ایک آسٹریلوی اداکارہ اور فلم پروڈیوسر ہیں جو 2 جولائی 1990 میں پیدا ہوئیں۔انہیں دو اکیڈمی ایوارڈ اور پانچ بافتا برٹش اکیڈیمی فلم اعزازات کے لیے نامزد کیا گیا۔ 2017 میں، ٹائم رسالہ نے انہیں دنیا کی سو با اثر شخصیات میں شامل کیا اور 2019 میں ، وہ دنیا کی سب سے زیادہ معاوضہ حاصل کرنے والی اداکاراوں میں شامل تھیں۔

رربی نے سومرسیٹ کالج سے ڈراما کی تعلیم حاصل کی اور سوپ اوپرا نےبرز (2008–2011) میں کام کرنے سے قبل، 2000 کی دہائی کے آخر میں آسٹریلوی آزاد فلموں سے اپنے کیرئیر کی شروعات کی۔ امریکا منتقل ہونے کے بعد ، انہیں امریکی نشریاتی ادارے کی ڈراما سیریز پین ایم (2011–2012) میں کاسٹ کیا گیا اور مارٹن اسکورسی کی مزاحیہ فلم دی ولف آف وال اسٹریٹ (2013) میں انہوں نے بہترین کردار ادا کیا۔ روبی نے فوکس (2015) میں ایک گرفٹر، دی لیجنڈ آف ٹارزن (2016) میں جین پورٹر اور ڈی سی توسیع شدہ یونیورس کے ساتھ سوسائیڈ اسکواڈ میں ہارلی کوئن کا کردار ادا کرکے اپنی پروفائل کو بہتر بنایا۔

روبی نےٹونیا ہارڈنگ کی زندگی کی عکاسی کرنے والی فلم آئی، ٹونیا (2017) میں فیگر اسکیٹنگ کا کردار نبھانے پر انہوں نے خوب داد سمیٹی اور انہیں بافتا ایوارڈز اور بہترین اداکارہ کے اکیڈیمی ایوارڈ کے لیے نامزد کیا گیا۔ تاریخی ڈراما میری کوئین آف اسکوٹ (2018) میں ایلزبیتھ اول، مزاحیہ ڈراما ونس اپ آن آ ٹائم ان ہالی وڈ (2019) میں شیرون ٹیٹ اور بامب شیل (2019) میں فوکس نیوز کی ایک غیر حقیقی ملازم کا کردار ادا کرنے پر ان کے لیے تعریفوں کا سلسلہ جاری رہا۔ انہیں تینوں کرداروں میں بافتا ایوارڈز کے لیے نامزد کیا گیا اور آخری کردار کے لیے الیڈیمی ایوارڈ برائے بہترین معاون اداکارہ کے لیے نامزدگی حاصل کی۔

روبی نے فلم ڈائریکٹر ٹام ایکرلے سےشادی کی ہے۔ وہ پروڈکشن کمپنی لکی چیپ انٹرٹینمنٹ کے بانیوں میں سے ہیں جس کے تحت انہوں نے اپنی کچھ فلمیں اور ٹیلی ویژن سیریز ڈول فیس (2019) پروڈیوس کی ہے۔

ابتدائی زندگی 
مارگوٹ ایلس روبی 2 جولائی 1990 میں ڈلبے، کوئینز لینڈ میں پیدا ہوئیں اور گولڈ کوسٹ ہنٹر لینڈ میں پلی بڑھیں۔ ان کے والدین میں ایک فزیو تھریپسٹ ساری کیسلر اور سابقہ فارم مالک ڈوگ روبی شامل ہیں۔ وہ تین بھائی بہن ہیں جن میں بھائی لاچن اور کیمرون اور ایک بہن انیا شامل ہیں۔  روبی ایک فارم پر پلی بڑھی, جہاں وہ اور اس کے بہن بھائیوں کو ان کی ماں نے اکیلا پالا، ان کا اپنے والد سے رابطہ بہت کم تھا۔  گذر بسر کرنے کے لیے، روبی نے 16 سال کی عمر میں بیک وقت تین ملازمتیں کیں، بار پر کھڑے ہونا، گھروں کی صفائی کرنا اور سب وے پر کام کرنا انہوں نے ڈراما اسکول میں پڑھا اور سومر سیٹ کالج سے گریجویشن کی۔ 17 سال کی عمر میں، روبی پیشہ ورانہ طور پر اداکاری کرنے کے لیے ملبورن منتقل ہوگئیں۔ 

آسٹریلوی خواتین فلم پروڈیوسرز
آسٹریلوی فلمی اداکارائیں
اکیسویں صدی کی آسٹریلوی اداکارائیں
ریاستہائے متحدہ میں آسٹریلوی تارکین وطن
مملکت متحدہ میں آسٹریلوی تارکین وطن
بقید حیات شخصیات
1990ء کی پیدائشیں
آسٹریلوی صوتی اداکارائیں
آسٹریلوی ٹیلی ویژن اداکارائیں
لاس اینجلس کی اداکارائیں
بانیان آسٹریلوی کمپنی
آسٹریلوی خواتین بانیان کمپنی
آسٹریلیا کے ایل جی بی ٹی حقوق فعالیت پسند
آسٹریلوی حامی حقوق نسواں
Short description is different from Wikidata